

**แผนการจัดการเรียนรู้ที่บูรณาการหลักธรรมทางพระพุทธศาสนา**

**สถานศึกษาวิถีพุทธชั้นนำ รุ่นที่ 12 สังกัดสำนักงานคณะกรรมการการศึกษาขั้นพื้นฐาน**

**ปีการศึกษา 2564**

 แผนการสอนที่แสดงถึงการบูรณาการหลักธรรมในพระพุทธศาสนาสู่การเรียนรู้ร่วมกับกลุ่มสาระการ เรียนรู้อื่น ๆ ในระดับชั้นใดชั้นหนึ่ง จำนวน ๑ คาบ (ยกเว้นกลุ่มสาระการเรียนรู้สังคมศึกษา ศาสนา และ วัฒนธรรม)

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**แผนการจัดการเรียนรู้**

กลุ่มสาระการเรียนรู้ ภาษาไทย ชั้นประถมศึกษาปีที่ ๑
หน่วยการเรียนรู้ที่ ๘ พูดเพราะ จำนวน ๑๗ ชั่วโมง
แผนการจัดการเรียนรู้ที่ ๑๖บอกข้อคิดจากเรื่องเรารักเมืองไทย เวลา ๑ ชั่วโมง
ครูผู้สอน นางสาวกนกวรรณ นาศร ใช้สอนวันที่……….เดือน………………..พ.ศ. ……………

โรงเรียนวัดสมัยสุวรรณ อำเภอชัยบุรี จังหวัดสุราษฎร์ธานี สพป. สฎ ๓

**สาระที่** **๕ วรรณคดีและวรรณกรรม**

**มาตรฐานการเรียนรู้**

 ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็นคุณค่า และนำมาประยุกต์ใช้ในชีวิตจริง

**ตัวชี้วัด**

 ท ๕.๑ ป. ๑/๑ บอกข้อคิดจากเรื่องที่อ่านได้หรือการฟังวรรณกรรมร้อยแก้วและร้อยกรองสำหรับเด็ก

**สาระสำคัญ**

 การวิเคราะห์ข้อคิดจากเรื่องที่อ่านเป็นการอ่านโดยผ่านการพินิจคุณค่างานเขียน มีความสำคัญต่อการวิเคราะห์วรรณกรรมร้อยแก้วและร้อยกรอง การศึกษาเรื่องการวิเคราะห์ข้อคิดจากเรื่องที่อ่าน ทำให้ผู้อ่านเกิดความเข้าใจในเนื้อเรื่องอย่างลึกซึ้ง ได้ทราบเรื่องราวตลอดจนข้อคิดอันจะก่อให้เกิดประโยชน์ต่อการนำไปปรับใช้ให้เป็นแบบอย่างสำหรับการดำเนินชีวิต อีกทั่งใช้เป็นแนวทางในการอ่านวรรณกรรมเรื่องต่าง ๆ ได้

**จุดประสงค์การเรียนรู้**

 ๑. บอกข้อคิดและความสำคัญของเรื่องเรารักเมืองไทยได้ (K)

 ๒. อ่านออกเสียงเนื้อเรื่องเรารักเมืองไทยได้ถูกต้อง (P)

 ๓. นักเรียนบอกหลักธรรมจากเรื่องที่อ่านได้ (P)

 ๔. เห็นคุณค่าและความสำคัญของการศึกษาวรรณคดีเรื่อง เรารักเมืองไทย (A)

 ๕. นักเรียนนำหลีกธรรมที่ได้จากการอ่านเรื่องรักเมืองไทยไปประยุกต์ใช้ในการดำเนินชีวิต(บูรณา

 การจากบทร้อยกรองเรื่องรักเมืองไทย) (A)

**สาระการเรียนรู้**

 ๑. เนื้อเรื่องเรารักเมืองไทย

 ๒. การอ่านเรื่องเรารักเมืองไทย

 ๓. ใจความสำคัญของเรื่องเรารักเมืองไทย

**คุณลักษณะอันพึงประสงค์**

 ๑. มีวินัย

๒. ใฝ่เรียนรู้

๓. มุ่งมั่นในการทำงาน ๔. รักความเป็นไทย

**สมรรถนะสำคัญของผู้เรียน**

๑. ความสามารถในการสื่อสาร

๒. ความสามารถในการคิด

**กระบวนการจัดกิจกรรมการเรียนรู้**

**ขั้นนำเข้าสู่บทเรียน**

 ๑. ครูกล่าวทักทายนักเรียนให้นักเรียนดูรูปธงชาติไทยที่ติดอยู่ในห้องเรียนและบอก ว่า ธงชาติไทย มีกี่สี กี่แถบ และร่วมสนมนาถึงเอกลักษณ์ของคนไทย

 ๒. จากนั้นครูนำเข้าเนื้อหาโดยแจ้งให้นักเรียนทราบว่าจะเรียนเรื่องที่เกี่ยวข้องกับเอกลักษณ์ความเป็นเมืองไทยคนในชาติไทย บทอาขยานเรื่องเรารักเมืองไทย

**ขั้นสอน**

 ๓. นักเรียนและครูร่วมกันอ่านบทอาขยานเรื่องเรารักเมืองไทย

๔. ครูให้นักเรียนช่วยลำดับเหตุการณ์เรื่อง เรารักเมืองไทย ใคร ทำอะไร ที่ไหน เมื่อไหร่ อย่างไร

๕. ครูถามนักเรียนว่า ในเรื่อง การแสดงออกถึงความรักประเทศชาติทำได้อย่างไรบ้าง (แนวการตอบ รักสามัคคีกัน มีน้ำใจช่วยเหลือกัน)

**ขั้นสรุป**

 ๖. นักเรียนและครูร่วมกันสรุปข้อคิดที่ได้จากเรื่อง เรารักเมืองไทย

๗. ครูเขียนข้อคิดจากเรื่อง เรารักเมืองไทย ลงบนกระดานให้นักเรียนจดใส่สมุด เมื่อนักเรียนเขียนเสร็จให้นักเรียนทำแบบฝึกทักษาภาษาไทย เล่ม ๒ โยงข้อความให้ตรงกับภาพ และครูอธิบายว่าการเป็นคนดีต้องรู้จักช่วยเหลือเอื้อเฟื้อเผื่อแผ่กับเพื่อนมนุษย์

๘. ครูแจกใบงานให้นักเรียนวาดภาพธงชาติไทยและระบายสีให้สวยงาม

**สื่อ/แหล่งการเรียนรู้**

 ๑. หนังสือเรียนภาษาไทยวรรณคดีและวรรณกรรม ชั้นประถมศึกษาปีที่ ๑ ชุดวรรณคดีลำนำ

**การวัดและประเมินผล**

|  |  |  |  |
| --- | --- | --- | --- |
| **สิ่งที่ต้องการวัด** | **วิธีวัดผล** | **เครื่องมือวัดผล** | **เกณฑ์การประเมินผล** |
| ๑. บอกข้อคิดจากเรื่อง เรารักเมืองไทย ได้ถูกต้อง | ถาม-ตอบปากเปล่า | แบบประเมินการถาม - ตอบ | ระดับคุณภาพ ๒ ผ่านเกณฑ์ |
| ๒. อ่านออกเสียงเนื้อเรื่องเรารักเมืองไทย ได้ถูกต้อง | อ่านออกเสียงเนื้อเรื่องเรารักเมืองไทย | แบบประเมินการอ่านออกเสียง | ระดับคุณภาพ ๒ ผ่านเกณฑ์ |
| ๓. เข้าใจ เห็นคุณค่าและความสำคัญของการศึกษาวรรณคดีเรื่อง เรารักเมืองไทย | คุณลักษณะอันพึงประสงค์ | แบบประเมินคุณลักษณะอันพึงประสงค์ | ระดับคุณภาพ ๒ ผ่านเกณฑ์ |

ลงชื่อ.........................................................ครูผู้สอน

 (นางสาวกนกวรรณ นาศร)

**ความคิดเห็นของผู้บริหาร**

..........................................................................................................................................................................................................................................................................................................................................................................................................................................................................................................................................

....................................................................

(นายสุริยา บุญญานุกูล)

ผู้อำนวยการโรงเรียนวัดสมัยสุวรรณ